SVOA แจงกำไร Q2/58 เพิ่ม 8 เท่า หลังขายหุ้น LIT
SVOA แจงกำไร Q2/58 เพิ่ม 8 เท่า หลังขายหุ้น LIT ขณะที่งวดครึ่งปีแรกกำไรเพิ่มขึ้นกว่า 2 เท่าตัว
17 ส.ค. 2558

บริษัท เอสวีโอเอ จำกัด (มหาชน) หรือ SVOA รายงาน ผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 51.27 ล้านบาท หรือ 0.054 บาทต่อหุ้น เพิ่ม 800.26% จากช่วงเดียวกันของปีก่อนที่มีกำไรสุทธิ 5.69 ล้านบาท หรือมีกำไรสุทธิ 0.006 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 75.39 ล้านบาท หรือ 0.08 บาทต่อหุ้น เพิ่มขึ้น 263.42% จากช่วงเดียวกันของปีก่อนที่มีกำไรสุทธิ 20.75 ล้านบาท หรือ 0.022 บาทต่อหุ้น
 
ทั้งนี้กำไรที่เพิ่มขึ้นในไตรมาสดังกล่าว มาจากการที่บริษัทได้ลดสัดส่วนการถือหุ้นในบริษัท ลิซอิท จำกัด (มหาชน) หรือ LITจากเดิมถือไว้ร้อยละ 47 ลดลงเหลือร้อยละ 39.9 ส่งให้บริษัทมีกำไรจากการจำหน่ายหุ้นโดยบันทึกอยู่ภายใต้หัวข้อ “รายได้อื่น” ในงบการเงินรวมเป็นจำนวน 43 ล้านบาท และ 56 ล้านบาทในงบการเงินเฉพาะกิจการ